Publication: Magyar Közlöny
Issue: MK-2003-96 (Year: 2003, Number: 96)
Era: 1990-2004
Section: vezetõ, aki a Kormány tagjai és az államtitkárok jogállásáról és felelõsségérõl szóló 1997. évi LXXIX. törvény személyi hatálya alá tartozik.
Paragraph Index: 525

b) a Közalapítvány cél szerinti juttatásaival összefüggésben keletkeztek, ideértve az Alkuratórium döntéseit. A Kuratórium a zárt ülésen hozott döntéseket is köteles nyilvánosságra hozni. A Kuratórium üléseit az elnök, akadályoztatása esetén az elnökhelyettes vagy az erre kijelölt kuratóriumi tag vezeti. A Kuratórium döntéseit nyílt szavazással, egyszerû szótöbbséggel hozza meg. Szavazategyenlõség esetén az ülést levezetõ elnök szavazata dönt, aki nem lehet az Alapítóval függõ viszonyban álló kurátor. A Kuratórium ülésére tanácskozási joggal meg kell hívni a Felügyelõ Bizottság elnökét, a könyvvizsgálót és a Közalapítványi Iroda vezetõjét. A Kuratórium üléseirõl — a hozzászólások lényegét is tartalmazó — jegyzõkönyvet, a Kuratórium határozatairól nyilvántartást kell vezetni. A Kuratórium döntéseirõl szóló nyilvántartást a Közalapítvány titkára kezeli, amit a Kuratórium ülésére meghívottaknak az ülést követõ 15 napon belül kell megküldeni. A nyilvántartásban fel kell tüntetni a döntések tárgyát, tartalmát, idõpontját, hatályát, a döntést támogatók és ellenzõk számarányát, (nyílt szavazás esetén) személyét. A Kuratórium elnöke a Közalapítvány titkára útján gondoskodik a döntéseknek az érintettekkel való írásbeli — igazolható módon történõ — közlésérõl. A Kuratórium döntéseit fõ szabály szerint a Közalapítvány székhelyén elhelyezett hirdetõtáblán kell nyilvánosságra hozni. A közalapítványi támogatásokról szóló legfontosabb döntéseket és ezen támogatások igénybevételének feltételeit (pályázatok, felhívások stb.) minden esetben az országos sajtó útján kell nyilvánosságra hozni oly módon, hogy azt országos napilapban kell megjelentetni. A Kuratórium döntéseit tartalmazó nyilvántartás nyilvános, abba — a Közalapítvány székhelyén, elõre egyeztetett idõpontban — bárki betekinthet, és arról a költségek megtérítése mellett másolatot kérhet. A Közalapítvány mûködésének módjáról, szolgáltatásai igénybevételének módjáról, valamint beszámolói közléseirõl a fentieken túl idõszaki kiadványaiban és a székhelyén elhelyezett hirdetõtáblára történõ kifüggesztéssel is tájékoztatja a nyilvánosságot. A Kuratórium mûködésének további szabályait a Közalapítvány Szervezeti és Mûködési Szabályzata, illetve a Kuratórium, Alkuratórium ügyrendje állapítja meg, amelyek nem tartalmazhatnak jelen Alapító Okirattal ellentétes rendelkezéseket. B) Gerevich Aladár Tanulmányi Ösztöndíj Alkuratórium

Source: https://magyarkozlony.hu/hivatalos-lapok/0432b7e5c92216781437c04e8e0a88a56184096c/dokumentumok/1eec3e2583eed9d0fc1965c67d58e269f8b86857/letoltes